
Paghandaan at labanan ang tuluy-tuloy 
at papataas na antas ng interbensyong 
militar ng US sa Pilipinas 


along lumilinaw na ang tunay 

[> pakay ng imperyalismong US 
pi ay ang tuluy-tuloy na presensya 
ng paparaming bilang ng mga tropang 
Amerikano sa bansa. Marami nang 
indikasyon na ang dagsa ng mga tropang 
US sa bansa, partikular sa Basilan, ay hindi 
magtatapos sa anim-na-buwang taning ng 
Balikatan 02-1. 

Nitong nakaraang mga buwan, unti-unting inilatag 
ng US, kakutsaba ang papet na rehimeng Macapagal- 
Arroyo, ang mga “batayan” para mabigyang-katwiran 
ang maitim nitong mga pakana. 

Sa simula'y isinangkalan ang pagtulong nito 
sa AFP na sugpuin ang bandidong Abu Sayyaf at 
iligtas ang dalawang Amerikanong hostage ng mga 
bandido. Isinangkalan ang mga ito upang mapahupa 
ang matinding pagtutol sa presensya ng mga tropa ng 
US sa Pilipinas. 

Subalit mag-aanim na buwan na ang mga tropa 
ng US dito ay hindi pa nadudurog ang Abu Sayyaf 
o naililigtas ang mga Amerikanong bihag. Nagbukas 
na rin ang mga upisyal na Amerikano na magbayad ng 


Inilalathala ng Komite Sentral ng Partido Komunista ng Pilipinas 


Nitong Abril, pumasok ang karagdagang 320 
tropang Amerikano at sinimulan ang pagtatayo ng 
mga imprastrukturang militar upang suportahan ang 
mga gamit militar ng US. Kasabay nito, makailang 
ulit na ipinahayag ni Macapagal-Arroyo na pabor 
siya sa ekstensyon ng pananatili ng mga tropang 
Amerikano sa Basilan. 

Sa kabilang panig, palaki nang palaki ang mga 
“pagsasanay” at “operasyong tulungan” sa pagitan ng 
mga tropa ng US at ng AFP. Mula Abril 22 hanggang 
Mayo 6, inilunsad ang Balikatan 02-2 na nilahukan 
ng 2,500 tropang Amerikano. 

Inianunsyo naman ni National Security Adviser 
Roilo Golez at ni Balikatan co-director Brig. Gen. 
Emmanuel Teodosio, na aabot sa 5,000 tropang 

Amerikano ang lalahok sa isa sa mga Balikatan sa 
2003. Partikular na layunin ng mga “pagsasanay” 
na ito ang makamit ang “interoperability” (madulas 
na pagsasanib ng mga tropa ng Pilipinas sa mga 
operasyon ng militar ng US). 

Ipinahayag din ni Adm. Dennis Blair, hepe ng US 
Pacific Command, na hangarin ng US na palawakin 
ang misyon ng mga tropang Amerikano sa Mindanao. 
Nais ni Blair na direktang lumahok ang mga tropang 
Amerikano sa mga operasyong pangkombat di 
lamang sa Basilan kundi sa iba pang bahagi ng 
Mindanao, lagpas sa kasalukuyang misyon nito ng 
“pagsasanay”. 

Tisa lamang ang pakay ng lahat ng ito: Nais ng US 
at ng papet na rehimeng Macapagal-Arroyo na gawing 
permanente ang presensya ng mga tropang Amerikano 
at pataasin pang lalo ang antas ng imperyalistang 
interbensyon sa Pilipinas. Tungo rito, isinasagawa ang 
kung anu-anong pakana, maniobrang ligal at baluktot 
na pangangatwiran. 

Sa esensya, ang buong bansa ngayon ay isang 
base militar ng US. Mas masahol ito sa nagdaan 
dahil nagagamit ng kahit ilang bilang ng mga tropang 
Amerikano anumang oras ang anumang bahagi ng Pili- 
pinas para sa kanilang mga layuning pangmilitar. Ibayong 
pagtitibayin ang ganitong kaayusan sa ipinapakanang 
mga amyenda sa reaksyunaryong konstitusyon. 


AS PLANONG ITO NG US NA PANATILIHIN ANG PERMA- 
nenteng presensyang militar ay nakapaloob 
sa reoryentasyon ng pakat militar ng US para 
tiyakin ang ibayong paghahari nito bilang nag-iisang 
superpower pagkatapos ng Cold War. Pinalakas lalo 
ang reoryentasyong ito pagkatapos ng atake sa US 
noong Setyembre 11, 2001. 

Batay sa plano, kailangang maaga pa lamang 
ay pumwesto na ang mga tropa ng US sa mismong 
lugar o sa pinakamalapit sa maaaring pagmulan ng 
anumang banta sa seguridad at interes pampulitika 
at pang-ekonomya ng US. Ang gayong mga tropang 
nakapusisyon sa mga estratehikong lugar sa mundo 
ay panghadlang sa anumang banta (forward deterrent 
forces) at nagsisilbi ring pwersang mabilisang 
mamomobilisa at maipapakat upang sugpuin ang 
anumang atake saanmang bahagi ng mundo ito magmula 
(forward combat and expeditionary forces). 

Upang bigyang-katwiran ang presensya ng US 
sa Pilipinas, sinasabi ni Bush at ng mga upisyal 

sa depensa ng US na umiiral ang isang “lambat ng mga 
terorista” sa Southeast Asia. Kinakailangan diumanong 
magpakat ng mga tropang Amerikano sa Mindanao upang 
pilayin ang mga operasyon ng mga “terorista” rito. Balak 
na ring pagsilbihin itong forward base para abutin ang 
Indonesia at iba pang bahagi ng Southeast Asia kung saan 
sinasabing may mga ugnay at base ang mga “terorista”. 
Sa mapang-aping pananaw na ipinalalaganap ng US, ang 
Mindanao-Indonesia-Malaysia umano ay malaking potensyal 
na base ng mga “terorista” dahil narito ang pinakamalaking 
populasyon ng mga Muslim sa mundo. 

Ang Southeast Asia ay bahagi ng tinatagurian ng US 
na malawak na “arc of instability” (hanay ng mga bansang 
pinagmumulan ng instabilidad) mula Middle East hanggang 
Northeast Asia. Binibigyan ngayon ng US ng natatanging 
diin ang pagpapalakas ng mga pwersa nito sa Southeast 
Asia at iba pang bahagi ng “arc of instability” kung saan 
nawala o nagkulang ang presensya ng US sa nakaraan at 
lumalakas ang mga banta sa katatagan ng mga interes ng 
US. Pinangangambahan ng US ang potensyal na pagsiklab ng 
kaguluhan bunsod ng malalim na krisis na bumabalot sa mga 
bansa rito at ng pag-usbong at pagsulong ng mga demokratiko 
at makabayang pakikibaka ng mga mamamayan dito. 

Higit sa lahat, nais ng US na magdeploy ng pwersa 
sa Pilipinas upang harapin ang isa sa mga bantang 
pangunahing pinangangambahan nito---ang pambansa- 
demokratikong rebolusyonaryong kilusan. Ito at ang 
nakikibakang mamamayang Moro ang balak gawing target 
ng susunod na yugto ng mga pinagsamang operasyong 
militar ng US at AFP sa bansa. 


pus: NANG PALAKI ANG POSIBILIDAD NG ARMADONG 
agresyon. Dapat pang pag-ibayuhin ng mga ligal at 
demokratikong pwersa ang paglalantad, pagbatikos at 
pagtutol sa ganitong pakana ng imperyalismong US at 
ng papet nitong rehimen. Dapat pamunuan at pakilusin 
ang mamamayan upang ipamalas na hindi maaaring 
tumagal sa poder ang isang pangulong walang-kahihiyang 
lumalapastangan sa soberanya ng Pilipinas. Dapat ding 
gawing kongkretong layunin ng gayong mga pagkilos ang 
pagpapatalsik sa lahat ng mananakop na tropa sa bansa. 

Ubos-kaya nating pinagsisikapan na pigilan ang 
armadong agresyon. Subalit oras na maglunsad ng atake ang 
mga pinagsanib na tropang Amerikano at AFP sa teritoryo 
ng rebolusyonaryong kilusan, daranasin nila ang bigwas 
ng isang digma ng pambansang pagpapalaya. Dapat ihanda 
para rito ang pag-iisip at organisasyon ng rebolusyonaryong 
kilusan at ng mamamayan. 

Tuluy-tuloy 

g| ang pagtutol 

Ca F ng mamamayan 
MILITAR NG| sa Balikatan 
US 


PANGHIHIMASOK 


alang pagod na naglulunsad ng mga 

kilos protesta ang mamamayan laban 
sa Balikatan. Sa iba't ibang dako ng bansa, 
tuluy-tuloy na isinasagawa ang malalaki at 
maliliit na aksyong masa bilang pagtutol sa 
presensya ng mga tropa ng US sa Pilipinas. 
Sumusunod ang ilan sa mga pinakatampok 
na rali: 


Protest caravan sa Gitnang Luzon. 
Sinalubong ng protestang bayan noong Abril 
22 ang pagbubukas ng Balikatan 02-2. Daan- 
daang mamamayan ang naglunsad ng protest 
caravan mula sa Quezon City. Sumanib ito 
sa may 2,000 residente ng Cabanatuan C ity at 
tumuloy sa Laur, Nueva Ecija para magdaos 
ng programa. Pinangunahan ito ng Bagong 
Alyansang Makabayan (BAYAN), Bayan 
Muna, Kilusang Mayo Uno at GABRIELA. 
Nagrali sila sa mismong tapat ng Fort Mag- 
saysay sa kabila ng pagtatangka ng Recom 3 
na pigilan ang kilos protesta. 

Sa pangunguna pa rin ng BAYAN, kina- 
lampag ng protest caravan ang pagtatapos ng 
Balikatan 02-2 sa Clark Air Base, Pampanga 
nitong Mayo 6. Nagbuo ng human chain 
ang may 1,000 demonstrador sa pasukan ng 
Clark. Iginiit nila na hindi na dapat tumagal 
nang kahit isa pang araw ang mga sundalong 
Amerikano na lumahok sa pagsasanay. 


People’s Caravan sa Timog Kataga- 
lugan. Inilunsad nitong Mayo 5 ng 400 
mamamayan mula sa Calamba, Laguna ang 
isang caravan laban sa Joint RP-US Military 
Exercises sa Ternate, Cavite. Kinabilangan 
ito ng 14 na sasakyan at dumaan sa Trece 
Martires City, Naic, Maragondon, Tanza, 
Ternate at Noveleta, pawang sa Cavite. 
Pinangunahan ito ng BAYAN-Southern 
Tagalog at Movement for the Advancement 


of Nationalism. Tinuligsa 
rin ng mga nagprotesta ang 
nagpapatuloy na militarisas- 
yon sa Timog Katagalugan. 
Tinangka ng mga pulis na 
pigilan ang programa ng mga 
nagpoprotesta pagdating sa 
sentro ng Cavite. Nang hindi 
ito mapigilan, nagpaingay 
ng sariling sound system ang 
pulisya upang tabunan ang 
sigaw ng mga nagrarali. 


Aksyong masa ng mga 
Aeta. Naglunsad ng kilos 
protesta laban sa Balikatan 
02-2 ang mga Aeta mula sa 
Gitnang Luzon sa tapat ng 
US Embassy noong Abril 30. 
Nagsagawa sila ng sayaw 
pandigma (war dance) upang 
tutulan ang pagpapalayas sa 
kanila mula sa Crow Valley 
Gunnery Range sa Capas, 
Tarlac. Ang Crow Valley 
ay saklaw ng mga lupang 
ninuno ng mga Aeta na 
ginagamit tuwing idinaraos 
ang Balikatan. Bukod sa 40 
pamilyang Aeta na pinalayas 
sa Sityo Tarukan para sa 
Balikatan 02-2, 20 pang 
pamilya ang nauna nang 
pinalayas sa Durungawan, 
isang burol sa naturang 
gunnery range. Tinayuan ng 
squadron building ng mga 
sundalo ng US ang burol. 


Matataas na upisyal-militar ng US, bumisita sa Basilan 


Ipinakikita ng sunud-sunod na pagbisita kamakailan sa Basilan ng 
matataas na upisyal sa depensa at militar ng US na lagpas sa pagtugis 
sa iilang bandidong Abu Sayyaf ang kabuluhan ng presensya ng mga 
tropa ng US sa Mindanao. 

Noong Abril 28, sa kauna-unahang pagkakataon mula nang simulan ang 
Balikatan noong 1981, bumisita ang pinakamataas na upisyal-militar ng 
US na si Gen. Richard Myers, pinuno ng US Joint Chiefs of Staff, sa mga 
tropang “nagsasanay” sa Zamboanga City at Basilan. 

Nitong Mayo 7, dumating sa Pilipinas si US Army Department 
Undersecretary Les Brownlee upang mag-inspeksyon sa mga sundalo ng 
US na nakadeploy sa Zamboanga at Basilan. 

Dumating naman nitong Mayo 5 sa Basilan ang kumander ng 3'4 
Expeditionary Force ng US Marines na si Lt. Gen. Wallace Gregson, 
kasama ang 160 karagdagang US Special Forces. 


Š 


Eskwelahan at mga bahay sa Mabalacat, Bai” 
binagsakan ng jetfighter 


PANGHIHIMASOK 


MILITAR NG 


Sumabog sa ere at bumagsak sa Mabalacat Elementary 
School sa Pampanga nitong Mayo 2 ang isang Air Force F-5 
Freedom Fighter jet na ginagamit sa Balikatan 02-2. 

Nasunog ang buong katawan at namatay sa ospital si Jesus Rivera, 
isang guro, samantalang 10 pang sibilyan ang nasugatan. Apat na gusali 
ng paaralan at ilang bahay malapit dito ang nawasak sa pagbagsak ng 
jetfighter. 

Nagpahayag ng pangamba ang mga biktima na maaaring maulit pa ang 
ganitong insidente sa mga susunod pang pagsasanay-militar. Nangangamba 
rin silang hindi sila mabibigyan ng bayad-pinsala gaya ng naranasan ng 
mga naunang biktima ng mga aksidenteng tulad nito. Bago ito, nagpahayag 
na ng pag-aalinlangan ang mga residente ng Mabalacat hinggil sa paggamit 
ng kanilang lugar bilang ruta ng mga eroplanong pandigma sapagkat 
kinakatangian ito ng sunud-sunod na bahayan. 

Galing sa landing practice sa Ternate, Cavite ang jetfighter at pabalik na 
sa Clark Air Base nang ito ay sumabog. Nasawi ang piloto ng jetfigher. 


Mamamayan ng Zambales, ginagambala ng mga eroplanong pang-Balikatan 


Inireklamo ng mga residente ng Barangay 
Palanginan, Iba, Zambales noong huling linggo ng 
Abril ang ingay na dulot ng pagpapalipad ng mga 
eroplano at helikopter na ginagamit sa Balikatan 02-2. 
Anila, dahil sa mababang lipad ng mga Cobra, Black 
Hawk at F-18 Hornet, naliligalig ang mga bata at 
natataranta ang mga hayop sa bukid. 


Samantala, nagpahayag ng pag-aalala sa kanilang 
kaligtasan ang mga mangingisda sa San Antonio, 
Zambales dahil sa mga pagsubok na pambobomba 
(mock bombing) ng mga naturang fighter plane. 
Anila, malapit lamang sa San Antonio ang Capones 
Island, na siyang dating paboritong target range ng 
mga tropang Amerikano. 

Walang habas na paglabag 
sa karapatang-tao sa Sulu 


ng mas malaking bahagi ng operasyon ng mga sandatahang 
pwersa ng rehimen laban sa Abu Sayyaf ay kinatatampukan hindi 


ng aktwal na sagupaan sa pagitan ng mga sundalo ng estado 
at ng bandidong grupo, kundi ng maraming malalalang paglabag sa 
karapatang-tao at pananalanta sa buhay, komunidad, kabuhayan at 


pag-aari ng mga sibilyan. 

Noong Marso 5-7, isang 
grupo ang nagsagawa ng pag- 
sisiyasat sa mga paglabag sa 
karapatang-tao ng mamamayan ng 
Sulu kaugnay ng ilang taon nang 
militarisasyon sa lugar. Binuo ito 
ng mga kinatawan ng Karapatan, 
Kapatut, isang organisasyon ng 
mga Moro sa Zamboanga City 
para sa karapatang-tao, at 
Concerned Citizens of Sulu 
(CCS), isang grupo ng mga abu- 
gado, doktor, negosyante, guro at 
lider-simbahan na nagtataguyod 
sa kapakanan ng mamamayang 
apektado ng mga operasyong 
militar laban sa bandidong 
Abu Sayyaf. Isinagawa ang 
pagsisiyasat sa harap ng 
tumitinding operasyong militar 
kaakibat ng Balikatan 02-1. 

Ang sumusunod ay mula sa 
mga salaysay ng mga residente sa 
mga barangay na napuntahan ng 


grupo. 


f 


Pambobomba, panununog 
ng mga bahay, pagnanakaw 
at dislokasyon 

Sa Barangay Darayan, isang 
umaga noong Pebrero, dumating 
ang mga eroplano ng Philippine 
Air Force at biglang hinulugan ng 
mga bomba ang mga komunidad at 
eskwelahan. Matapos ang pambo- 
bomba, dumating ang mga sundalo. 

@y Ayon sa mga residente, mula 


Dahil sa hindi ligtas na kala- 
gayan sa eskwelahan, lumikas ang 
70 pamilya mula Barangay Kabbon 
Takkas tungong Barangay Danag, 
Patikul, na limang oras nilang 
nilakad. Nagsiksikan sila sa mga 
silid-aralan ng Danag Elementary 
and High School. Kapag may 
klase sa araw, naghihintay muna 
sa labas ang mga evacuee. Ang 
iba nama'y nagtayo ng pansa- 

mantalang mga tirahan sa 

Pebrero 12-15, pinagsusunog ng 
militar ang lahat ng 273 bahay sa 
palibot ng eskwelahan. Sa ngayon 
ay wala nang naninirahan sa lugar 
at pinagbibintangang bandido ang 
sinumang maabutan doon. 

Labing-walong buwan nang 
naninirahan sa Daymala Elemen- 
tary School ang mga taga-Barangay 
Kabbon Takkas na lumikas dahil sa 
militarisasyon. Noong Nobyembre 
22, 2001, tatlong bomba ang 
bumagsak sa eskwelahan at lumi- 
galig sa mga evacuee. Alam ng 
militar na may mga residente 
roon. Idinahilan ng militar na nag- 
kamali ang piloto sa pagbomba sa 
eskwelahan. 


rs sa balat, na ayon 
sa mga evacuee ay 
sumulpot mata- 
pos ang pambo- 
bomba sa kani- 
lang lugar. 
Noong 
Nobyem- 
bre 21,2001, 
pinagnakawan 
at sinunog ng 7? 
IB ang bahay ni 
Radzata Usman, 
isang guro sa 
Barangay Caunayan. 
Ayon sa kanya, nilisan ng kanyang 
pamilya ang kanilang tahanan 
noong Nobyembre 19 dahil sa 
engkwentrong naganap sa pagitan 
ng militar at Abu Sayyaf sa kalapit 
na Barangay Buhanginan. Naiwan 
nila ang kanilang mga kagamitan 
sa bahay. Makalipas ang dalawang 
araw, inoperasyon ng militar ang 
Barangay Caunayan. Pinaabutan 
siya ng giya ng mga militar na 
kunin ang mga kagamitan ng 
pamilya dahil susunugin ng militar 
ang kanilang bahay. Pero sunog 
na ito nang kanyang datnan. May 
mga palatandaang pinagnakawan 
muna sila ng militar bago sinunog 
ang bahay. Pinagtatabas din ang 


mga tanim nilang saging at kawayan. Sa 
pandarahas na ito, 18 bahay ang sinunog 
ng militar. Karamihan sa mga residente 
ay hindi pa rin nakababalik sa Barangay 
Caunayan. 

May mga sinunog ding bahay sa 
Barangay Buhanginan. Sa ilang lugar, 
pinagnanakaw at pinagkakatay ng 
militar ang mga alagang hayop ng mga 
residente. Ayon sa mga taumbaryo, 
isinakay ang kanilang mga alagang 
hayop sa mga trak ng militar. 


Pagpatay 

Noong Setyembre 18, 2000, ino- 
perasyon ng militar ang Barangay 
Darayan, Patikul. Pinatay ng militar 
ang isang lalaking hindi sumama sa 
ebakwasyon at sinunog ang kanyang 
bangkay. Noon ding Setyembre, sinunog 
ng militar ang bangkay ni Abdumasul 
Salani, 19, matapos basta na lamang 
pagbabarilin nang makasalubong siya 
habang naglalakad mula sa eskwelahan. 
Tanging ang likod ng kanyang ulo ang 
hindi nasunog. 

Ayon sa CCS, 22 sibilyan na ang 
nawawala mula nang maglunsad ang 
militar ng operasyon para tugisin ang 
Abu Sayyaf sa Sulu. 


Kagutuman at mga sagupaang 
sibilyan-militar 

Matinding gutom ang dinaranas 
ng mamamayan sa lugar. Hindi nila 
mapuntahan ang kanilang mga taniman 
dahil mapagkakamalan silang mga 
kasapi ng Abu Sayyaf at papuputukan. 
Maaari rin silang matamaan ng mga 
bomba. Sa kabila ng peligro sa 
kanilang buhay, para makakuha ng 
makakain ay may mga residenteng 
nangangahas pa ring pumunta sa 
kanilang mga taniman nang may 
dalang mga baril. Kapag nakakasagupa 
nila ang mga militar, iniuulat ito ng 
AFP sa masmidya bilang engkwentro 
sa Abu Sayyaf. 


Usapang pangkapayapaan, 
isinara ng rehimen 


igit na ipinakikita ni Gloria Macapagal-Arroyo ang kanyang 
H militaristang katangian. Sa desisyong iniutos ng amo 

niyang imperyalista, epektibong isinara na ni Macapagal- 
Arroyo ang usapang pangkapayapaan sa pagitan ng Gubyerno ng 
Republika ng Pilipinas (GRP) at ng National Democratic Front 
of the Philipines (NDFP). 

Sa desisyon ng Pambansang Komiteng Tagapagpaganap 
ng NDFP noong Abril 12, batay sa rekomendasyon ng 
NDFP Negotiating Panel at ng Chief 
Political Consultant, kinundena nito 
ang sumusunod na mga ginawa ni 
Macapagal-Arroyo: 


Pag-abandona sa balangkas 

ng negosasyong inilatag ng 
The Hague Joint Declaration, 
Joint Agreement on Safety 
and Immunity Guarantees at 
Joint Agreement on the 
Formation, Sequence and 
Operationalization of the 
Reciprocal Working Commit- 
tees; 


Pagpawalambisa sa mga mayor 

na kasunduang pormal na pinirma- 
han at inaprubahan ng mga pinuno 
ng NDFP at GRP mula 1992 hanggang 
2001, pati na rin ang mga kasunduang 
pormal na pinirmahan at inaprubahan 
ng mga negotiating panel ng 
NDFP at GRP sa parehong 
panahon; at 


Pagsasara sa pormal na nego- 

sasyong pangkapayapaan sa pagitan ng GRP at NDFP. Ipinalit 
dito ang tinaguriang back channel talks ng mga emisaryo ng 
GRP at NDFP. Ang pananatili sa ganitong paraan na lamang ng 
usapan ay nagpapalagay ng pagsuko ng NDFP at pagbaklas sa 
Bagong Hukbong Bayan (BHB). Batay ito sa maling paniniwala 
ng GRP na ang NDFP ay takot sa mersenaryong militar, pulisya 
at pwersang paramilitar ng papet na rehimeng Macapagal-Arroyo 

at sa panghihimasok ng pwersang 
militar ng US. 


ung tutuusin, sa umpisa pa 

lamang ng panunungkulan ni 
Macapagal-Arroyo ay hindi na 
ito nagpakita ng kaseryosohan 
sa usapang pangkapayapaan. 
Noong Mayo, arbitraryo at maka- 
isang-panig na itinigil nito ang 
negosasyong pangkapayapaan. 
Ginamit na dahilan ang pagpataw 
ng rebolusyonaryong hustisya sa 
ilang sagad-sagarang kaaway ng 
mamamayan at rebolusyonaryong 
kilusan. 

Ikinakatwiran ngayon ng rehi- 
men ang lubusan nang pagkawala 
ng interes nito sa usapang pangka- 
payapaan sa pagsasabing lipas na 
ang pakikipag-negosasyon sa mga 
armadong kilusan pagkatapos ng 
atake sa US noong Setyembre 11, 
2001. 

Sa ngayon, buong pagmama- 
yabang na tinatakot ng rehimen 
ang rebolusyonaryong kilusan na 
magtutuluy-tuloy ang interben- 
syong militar ng US kung hindi 
susuko ang BHB. Nalilimutan 
ng rehimeng Macapagal-Arroyo 
na sa nakaraang 33 taon, bigo 
ang imperyalismong US at mga 
nagdaang papet na rehimen 
nito na sugpuin ang armadong 
pakikibaka at tuluyang lipulin ang 
mga rebolusyonaryong pwersa. 
Ngayon, higit kailanman ay 
mas matatag at determinado sa 
paglaban ang BHB. 

Malinaw na pambabastos sa 
mga kasunduan sa pagitan ng 
NDFP at GRP ang ginawa ni Maca- 
pagal-Arroyo. Pagtanggi rin itong 
tukuyin at lutasin ang mga ugat 
ng armadong labanan sa pagitan 
ng reaksyunaryong gubyerno at ng 
mga rebolusyonaryong pwersa. 

Samantalahin 

ang tumitinding 

mga hidwaan 

ng mga reaksyunaryo 


malalang korapsyon, todo-todong pagpapahintulot sa pagpasok 


D ahil sa kabiguang lutasin ang mga suliraning sosyo-ekonomiko, 


ng mga tropang Amerikano, militarismo at pagtalikod sa 
prosesong pangkapayapaan, mabilis na nahihiwalay ang rehimeng 
Macapagal-Arroyo sa mamamayang Pilipino. 


Sa mga demonstrasyon sa 
Maynila at iba pang bahagi ng 
bansa nitong Mayo 1, humigit- 
kumulang 75,000 manggagawa 
ang nanawagan para sa pagpa- 
patalsik sa rehimeng Macapagal- 
Arroyo. Bago ito, naglunsad ng 
demonstrasyon ang libu-libong 
kababaihan na tumuligsa kay 
Macapagal-Arroyo bilang “taksil 
sa inang bayan”. Mula pa Pebrero, 
tuluy-tuloy ang mga protesta 
sa Maynila at iba pang lunsod 
laban sa paglulunsad ng Balikatan. 


Sunud-sunod rin ang mga 
demonstrasyon ng iba't ibang 
aping sektor na nagtatanggol sa 
kanilang mga interes. 

Mabilis na nahihiwalay ang 
rehimeng Macapagal-Arroyo 
kahit sa hanay ng petiburgesyang 
lunsod na malawakang lumahok 
sa EDSA 2. Parami nang parami 
sa kanila ang lumalahok sa mga 
alyansa ng iba't ibang mga 
patriyotiko at demokratikong 
pwersa laban sa korapsyon, 
pagtaas ng presyo at singil sa 


langis, kuryente at tubig, at laban 
sa armadong panghihimasok ng 
US. 


Nagpipilit magpabango 
si Macapagal-Arroyo 

Hindi mapagtakpan kahit ng 
sarbey ng mga burges na institusyon 
na mabilis na bumababa ang 
popularidad ni Macapagal-Arroyo. 
Desperado si Macapagal-Arroyo 
na iahon ang kanyang popularidad 
sa pamamagitan ng paglalabas ng 
salaping P200 na may larawan 
ng ama niyang dating pangulo 
sa harap at larawan niya sa 
likod, mga pagbisita sa mga 
maralitang komunidad at palabas 
na namimigay ng mga titulo ng 
lupa at iba pang buladas. Ang 
milyun-milyong pisong pampa- 
bango sanang patalastas na gustong 
maglarawan kay Macapagal- 
Arroyo bilang “Ina ng Bayan” ay 
nabigo at inulan ng batikos. 

Isa pang gimik na sinikap 
ni Macapagal-Arroyo upang 
makapagpaganda ng papel ay 
ang pag-agaw sa inisyatiba sa 
pagpapatawag ng political summit 
ng lahat ng mga partidong 
pampulitika sa bansa. Ang reak- 
syunaryong oposisyon ang orihinal 
na nagplano ng naturang pulong. 
Sa tinaguriang All Political 
Parties” Conference nitong Mayo 
3-5, katuwang si Speaker Jose 
de Venecia, tinipon niya ang 21 
partidong pampulitika na kara- 
miha'y kabilang sa kampong 
Macapagal-Arroyo. Ang mga ito 
ay ang Lakas-NUCD, Nationalist 
People's Coalition, Liberal Party, 
Partido Demokratiko Sosyalista 
ng Pilipinas at ilang maliliit na 
oportunistang grupong party-list. 

Layunin sana ng kampong 
Macapagal-Arroyo na gamitin ang 


kumperensya para makipagkaisa sa 
iba't ibang partidong pampulitika 
sa ilang pampulitikang adyenda. 
Ngunit hindi dumalo sa kumpe- 
rensya ang mga pangunahing par- 
tido ng reaksyunaryong oposisyon, 
ang Laban ng Demokratikong 
Pilipino at ang PDP-Laban. Idina- 
hilan nila ang plano diumanong 
pag-aresto sa ilang lider ng 
oposisyon at ang pagharang ng 
mga pulis sa mga manggagawa 
at iba pang demonstrador mula 
Timog Katagalugan na papunta 


.. nakahanda 
ang rebolusyo- 
naryong kilusan 
na labanan ang 
sunud-sunod 
na mga 
reaksyunaryong 
rehimen habang 
nag-iipon ito ng 
sapat na lakas 
upang ibagsak 
ang buong 
naghaharing 
sistema. 


sa Maynila para dumalo sa rali 
noong Mayo 1. 

Hindi rin dumalo ang Bayan 
Muna bilang protesta sa matinding 
karahasan at panunupil ng mga 
sandatahang pwersa ng estado sa 
mga lider at pwersa nito. Wala 
ring interes ang Bayan Muna na 
daluhan ang pagtitipon ng mga 
elitistang partidong pampulitika 
at tumulong sa pagpapaganda 
lamang ng papel ng naghaharing 
pangkatin. 

Nagkaisa ang mga kalahok 
sa kumperensya sa pusisyong 


magpatawag ng kumbensyong 
konstitusyunal para susugan ang 
reaksyunaryong konstitusyon ng 
1987 (tingnan ang kaugnay na 
artikulo) at sa iba pang usapin. 
Ang lahat ng mga ito'y nananatili 
sa antas ng panukala at kailangan 
pang idaan sa lehislasyon. 

Lumabas na walang saysay ang 
kumperensya at kinausap lamang 
ng kampong Macapagal-Arroyo 
ang sarili nito. 


Hidwaan sa loob ng kampong 
Macapagal-Arroyo 

Sumambulat din kamakailan 
ang pagtindi ng dati nang namu- 
muong mga hidwaan sa loob 
ng kampong Macapagal-Arroyo. 
Binuo ng isang paksyon sa loob ng 
naturang kampo ang Freedom Force 
na pinamumunuan nina Peping 
Cojuangco, Teodoro Benigno, 
Cesar Sarino, Pastor Saycon, 
dating PNP Chief Supt. Florencio 
Fianza at iba pa. Si Benigno ay 
naging Press Secretary ng dating 
presidenteng Corazon Aquino at 
ngayon ay isang kolumnista sa 
dyaryo. Si Sarino ay kilalang 
malapit kay dating presidenteng 
Fidel Ramos. Si Saycon ang 
pinuno ng Council of Philippine 
Affairs (COPA), isa sa mga gru- 
pong kumilos para patalsikin 
ang rehimeng Estrada. Noon pa 
ma'y balak na sana ng COPA na 
magtayo ng isang civilian-military 
junta, ngunit hindi ito nagawa 
dahil napag-iwanan ng mabilis 
na kumpas ng EDSA 2. May 19 
umanong matataas na upisyal ng 
militar at pulisya sa likod ng grupo 
ngayon. 

Pinangangambahan umano 
ng Freedom Force na “ang 
lumalalang kundisyon sa bansa 
ay nanganganib na samantalahin 

ng mga nasa dulo ng Kaliwa at 
Kanan”, kaya ipinanunukala ng 
grupo na palitan ng “kolektibong 
pamumuno ng gitnang pwersa” 
ang kasalukuyang pamunuan. 
Gayunman, nabigo ang grupo sa 
pagtatangkang kunin ang basbas 
ni Jaime Cardinal Sin. 

Umaksyon ang Malakanyang 
para alisan ng kakayahan ang grupo 
na gamitin ang mga pasilidad 
ng gubyerno. Tinanggal bilang 
director ng IBC Channel 13 si 
Maria Montelibano, asawa ni 
Pastor Saycon. Pansamantalang 
napatahimik ang grupo. 


Desperasyon ng kampong Estrada 

Mula't mula'y nais sana 
ng rehimeng Macapagal-Arroyo 
na makipag-areglo sa kampong 
Estrada upang mapangalagaan 
ang istabilidad ng kasalukuyang 
gubyerno. 

Kabilang sa mga konsesyong 
handang ibigay ng rehimen kay 
Estrada ay ang maraming pribile- 
hiyo sa detensyon, pagpapahintulot 
sa kanyang makapunta sa US upang 
diumano'y magpagamot, at iba 
pa. Kapalit ng mga ito, lihim na 
inalok ng kampong Estrada na 
titigilan nila ang destabilisasyon 
sa rehimeng Macapagal-Arroyo. 
Subalit ang lahat ng pagtatangkang 
ito ay nabigo dahil sa puspusang 
pagbabantay ng mga militanteng 
grupo. 

Noon pang Mayo 1, 2001, 
tinangka na ng kampong Estrada 
na ibagsak si Macapagal-Arroyo 
sa pamamagitan ng pagpondo 
at pang-uupat ng paglusob sa 
Malakanyang. Ganito na ang 
antas na inabot ng banggaan ng 
dalawang kampo. 

Nitong Abril at Mayo, muling 
nagplano ang kampong Estrada 

Tungkol sa planong Constitutional Convention 


ng konstitusyon ng 1987 ay reaksyunaryo at nagsisilbi 

lamang sa interes ng mga naghaharing uri at mga dayuhang 
monopolyo-kapitalista. Nais ngayon itong gawing mas masahol sa 
pamamagitan ng pag-amyenda rito. Wala ni katiting na pakinabang 
na matatamo ang mamamayan mula sa planong ito. 

Sa All Political Parties Conference na ipinatawag nina 
Macapagal-Arroyo at Speaker Jose de Venecia nitong Mayo 3-5, 
pinagkaisahan ang pagdaraos ng Constitutional Convention. 

Ang pagbabago sa konstitusyon ay matagal nang iginigiit ng 
US at ng mga nagdaang rehimen. 

Panloloko ang sinasabi ng mga reaksyunaryong pulitiko 
na ito ang lulutas sa maraming suliranin ng mamamayan. 
Ang totoo, tangka lamang nitong ilihis ang atensyon ng 
sambayanan sa ugat ng kanilang paghihirap. 

Kabilang sa mga pinaplanong amyenda ang iba't ibang 
probisyong mag-aalis o magluluwag sa mga limitasyon sa termino 
ng matataas na upisyal ng gubyerno. 

Isa pang signipikanteng amyenda ang pag-aalis sa 
mga probisyong nakasasagabal sa lubusang pagsubasta 
sa pambansang patrimonya at pagsasakatuparan ng mga 
patakaran ng imperyalistang “globalisasyon”. 

Nais din ng US at mga reaksyunaryong pulitiko na tanggalin 
ang mga probisyon na nagbabawal sa mga base militar at 
pagpasok ng mga armadong tropa at mga armas nukleyar. 
Ito'y upang mabigyan na ng buong laya ang mga tropang 
Amerikano na gamitin ang Pilipinas para sa mga operasyong 


militar ng US. 


ng panibagong mga pagkilos para 
hamunin ang rehimen. Bahagi 
ng planong ito ang drama sa 
pagtanggi ni Estrada na lumahok sa 
paglilitis sa kanya. Hangad nilang 
akitin ang simpatya ng masa at 
kasangkapanin ito sa pagpapasiklab 
ng mga demonstrasyon sa lansa- 
ngan at iba pang aksyon sa labas ng 
ligal o konstitusyunal na balangkas. 
Ngunit nabigo at kaagad naupos ang 
mga pagsisikap na ito ng kampong 
Estrada. 

Dulot ng laki ng pangamba ng 
rehimen na maulit ang nangyari 


noong nakaraang taon, sobra-sob- 
rang pwersa ng pulis ang idineploy 
sa paligid ng Malakanyang at iba 
pang lugar sa Maynila upang had- 
langan ang mga pwersang maka- 
Estrada sa anumang pagtatangkang 
lusubin muli ang Malakanyang 
nitong Mayo 1. Inaresto ang 
lider ng People's Movement 
Against Poverty (PMAP) na siyang 
nangangasiwa sa paghahakot ng 
mga maka-Estradang demonstra- 
dor. 

Upang mapalaki ang demons- 
trasyon nitong Mayo 1, nakipagko- 


ordina sila sa oportunista at kontra- 
rebolusyonaryong grupong Sanlakas. 
Sumanib na rin sa kampong Estrada 
ang People's Consultative Assembly 
(PCA) na dating maka-Ramos at 
dati ring kaalyado ng kampong 
Macapagal-Arroyo. Ngunit kinapos sa 
pagpapakilos ng pwersa ang kampong 
Estrada at idinaan na lamang sa psywar 
ang pananakot sa rehimen. Sa pagsidhi 
ng desperasyon nitong makabalik sa 
poder, patuloy na gagawa ang kampong 
Estrada ng higit pang mga kaguluhan 
at pakana bago at sa panahon ng 
eleksyong 2004. 


Paborable para 
sa rebolusyonaryong kilusan 

Ang lalong pagkakahiwalay ng 
naghaharing rehimen at ang pag- 
igting at pagtungo sa karahasan 
ng mga hidwaan sa hanay ng mga 
reaksyunaryong paksyon ay paborable 
para sa rebolusyonaryong kilusan. 
Kailangang mapakinabangan nang 
husto ang mga ito para palakasin 
ang mga rebolusyonaryong pwersa at 
puruhan ang prinsipal na ahente ng 
imperyalismong US. Kasabay nito, 
kinakailangang linawin sa mamamayan 
ang pagkakaiba ng mga progresibo't 
rebolusyonaryong pwersa sa isang 
banda at ng sari-saring grupong 
reaksyunaryo at oportunistang nanu- 
nuyo sa suporta ng masa sa kabilang 
banda. 

Patuloy na lalabanan ng rebolus- 
yonaryong kilusan ang nakaluklok 
na rehimeng umaalingasaw ang baho 
sa korapsyon, militarismo at pagpapa- 
katuta. Katulad ng ipinahayag ng 
Partido, nakahanda ang rebolusyo- 
naryong kilusan na labanan ang 
kasulukuyang rehimen at ang mga 
susunod pang reaksyunaryong pang- 
katin habang nag-iipon ito ng sapat 
na lakas upang ibagsak ang buong 
naghaharing sistema. 

Langis, Kuryente, Tubig 


Protesta 

ng mamamayan 
sa pagtataas 

ng presyo at singil 


sa mga monopolyong kumpanya sa langis, kuryente at tubig 

dahil muli nilang itinaas ang presyo ng kanilang mga produkto 
at serbisyo. Sa bigat ng epekto nito, parang tinamaan ng tatlong 
magkakasabay na sakuna ang mamamayan. 

Umabot na sa P1.37 kada litro ang itinaas ng presyo 
ng langis mula Enero hanggang Abril. Nitong 
Mayo 17 at 18, itinaas muli ng mga kumpanya 
sa langis ang presyo nang P0.39 bawat litro. 

Tinatayang aabot nang P1.00 bawat 
litro ang itataas ng presyo ng 
mga produktong petrolyo 
ngayong buwan. Idinadahi- 
lan ng kartel ng tatlong 
kumpanyang langis (Petron, 
Shell at Caltex) na tumaas na 
naman ang presyo ng langis 
sa pandaigdigang pamilihan. 
Sa mga nakaraang buwan, umabot sa 100-116% 
ang itinaas ng singil sa kuryente sa Kamaynilaan, Gitnang 
Luzon at Timog Katagalugan o mga lugar na bumibili ng 
kuryente sa Meralco dahil sa di makatarungang singil para sa 
PPA (purchased power adjustment). Ang PPA ay Gagdag na 
singil sa kuryente upang tiyakin ang tubo 
ng mga independent power producer 
(IPP). Maanomalya ang PPA dahil sa 
pamamagitan nito, pinababayaran 
ang buong kapasidad ng mga 
IPP, kahit malaking bahagi ng 
kapasidad nila ay di nagagamit. 
Sa pamamagitan ng PPA, 
binabayaran ng mga kon- [4 
syumer ang singil ng mga IPP sa 5,000 VA 
megawatts na sobrang kapasidad nila na 


I nilunsad noong Abril 24 ang isang malawakang protesta laban 


Mayo 2002 . ANG BAYAN 


hindi nakokonsumo. Ang ganitong 
mga sinisingil sa PPA ay bunga ng 
mga maanomalyang kontrata na 
binuo sa pagitan ng NAPOCOR 
at mga IPP sa panahon pa ng 
rehimeng Ramos para punuan ang 
malaking kakulangan noon sa 
suplay ng kuryente. 

Sa kaso ng Meralco, ang 
P2.5835 (o 80%) sa kasalukuyang 
sinisingil nito na P3.2341/kwh na 
PPA ay bayad lamang sa “inde- 
pendent power producer” na tulad 
ng Meralco ay pag-aari rin naman 
ng mga Lopez. 

Gusto ng Meralco na lalo pang 
palakihin ang singil sa kuryente 
sa pamamagitan 


A KAMPANYA laban sa pagtaas 
ng singil sa kuryente ay 
pinamumunuan ng BAYAN at 
POWER, isang malawak na koa- 
lisyon na kinabibilangan ng mga 
organisasyong masa, komunidad 
ng maralitang lunsod, mga orga- 
nisasyon ng mga mamimili, aso- 
sasyon ng mga panggitnang 
pwersa, taong simbahan at iba 
pang sektor. 

Nagsagawa ng 15-minutong 
“black-out protest” ang koalisyon 
noong Abril 29 na nilahukan ng 
maraming komunidad sa Metro 
Manila. Nagkaroon din ng iba’t 
ibang porma ng protesta kabilang 
ang pagtatatak ng 


ng bagong sistema 


“Under Protest” 


ng “unbundling” 
o paghahati-hati 
ng singil sa sumu- 
sunod na mga 
sangkap: genera- 
tion, transmission, 
distribution, sup- 
ply, metering at 
universal charges. 
Ito ay alinsunod 
sa Power Reform 
Act. Di hamak na 
mas malaki ang 
lalabas na singil 
(dagdag na P1.12 
bawat kwh) batay 
sa ginawang por- 
mula ng Energy 
Regulatory Com- 
mission para sa 
“unbundling”. 
Inianunsyo 
naman ng Mayni- 
lad at Manila Water 
Works noong Abril 
na itataas nila ang 


singil sa tubig nang hanggang 94%. 


Umabot na sa 
P1.37 kada litro 
ang itinaas ng 
presyo ng langis 
mula Enero 
hanggang Abril. 
Tinatayang 
aabot nang 
P1.00 bawat litro 
ang itataas ng 
presyo ng mga 
produktong 
petrolyo 
ngayong buwan. 
Idinadahilan 

ng Petron, Shell 
at Caltex na 
tumaas na 
naman ang 
presyo ng 

langis sa 
pandaigdigang 
pamilihan. 


(may pagtutol) sa 
electric bill ng 
Meralco. Isa ring 
grupo ng kababa- 
ihan, ang Ilaw ng 
Kababaihan, ay 
nagsunog ng mga 
electric bill bilang 
simbolo ng pro- 
testa. Mayroon ding 
mga nagpepetisyon, 
nagsampa ng kaso 
sa mga korte at 
nagdaraos ng pag- 
aaral sa isyu sa mga 
“bayad center” ng 
kuryente at tubig. 
Sa mga prubin- 
sya, nakaamba rin 
ang pagtaas ng 
singil ng mga koo- 
peratiba sa kuryente 
dahil sa pagtaas 
ng NAPOCOR sa 
singil nito sa PPA 
at CERA (currency 


exchange rate adjustment o pag- 


Kasalukuyang may nakasampang babago-bago ng singil batay sa 
palitan ng piso sa dolyar). Marami 


kaso laban dito. 

nang mga kooperatiba ang pinu- 
tulan ng NAPOCOR ng kuryente 
dahil hindi sila nakapagbabayad. 

Sa tindi ng protestang bumaba- 
tikos sa “tatlong sakuna”, napilitan 
ang kongreso at Malakanyang na 
pumapel at magkunwang mag- 
sasagawa ng mga pag-aaral upang 
pigilin ang pagtaas ng presyo. 
Napilitan din ang korte na iutos ang 
pansamantalang pagtigil sa pagtaas 
ng singil sa kuryente at tubig. 

Nitong Mayo 9, napilitan 
si Macapagal-Arroyo na iutos 
sa NAPOCOR ang pagbawas 
sa sinisingil nitong PPA mula 
sa abereyds na P1.25 tungong 
P0.40/kwh. Bagamat makapag- 
bibigay ito ng kagyat na ginhawa 
sa anyo ng mas mababang singil, 
iginigiit ng mga militanteng 
grupo na ibasura nang buo ang 
PPA. 


(Para sa mas detalyadong pagta- 
lakay sa langis at kuryente, basa- 
hin ang mga praymer na inilathala 
ng Kawanihan sa Impormasyon 
ng PKP: Monopolyo atbp. at Ang 
Electric Power Industry Reform 
Act of 2001.) 

Pagpapatalsik kay Macapagal-Arroyo 
iginiit nitong Mayo Uno 


organisasyong manggagawa 

ang pagpapatalsik sa rehimeng 
Macapagal-Arroyo sa paggunita ng 
Pandaigdigang Araw ng Paggawa 
at pagdiriwang ng sentenaryo 
ng pagkakatatag ng kilusang 
manggagawa sa Pilipinas nitong 
Mayo 1. Humigit-kumulang 75,000 
ang lumahok sa mga raling pina- 
ngunahan ng Kilusang Mayo Uno 
(KMU) at Bagong Alyansang 
Makabayan (BAYAN) sa buong 
kapuluan. Tinuligsa nila si Macapa- 
gal-Arroyo bilang pangunahing 
kaaway ng uring manggagawa 
at ng sambayanan. Idineklara ng 
BAYAN na ang kilos protesta sa 
Mayo 1 ang “simula ng katapusan” 
ng rehimen ni Macapagal-Arroyo. 


[re ng mga militanteng 


Sa Metro Manila, umabot sa 
37,000 manggagawang kaanib ng 
KMU ang nagtipon sa Mendiola, 
kabilang ang mga delegasyon mula 
sa Timog Katagalugan at Gitnang 
Luzon. 


Sa Bacolod City, mga 10,000 
manggagawa sa ilalim ng KMU- 

National Federation of Sugar 
Workers ang nagrali sa sentro ng 
lunsod. 


Sa Bukidnon, 6,000 mangga- 
gawa, na karamihan ay mga nag- 
tatrabaho sa tubuhan at myembro 
ng BAYAN, ang matagumpay na 
nagrali sa Valencia City sa kabila 
ng harasment sa kanila ng militar. 


Sa Bikol, libu-libong mangga- 
gawa at iba pang sektor ang 
nagsitipon sa mga lunsod ng 
Naga (5,000) at Legazpi (3,000). 
Nakiisa sa mga manggagawa ang 
mga organisasyon ng magsasaka, 
kawani ng gubyerno, drayber at 
iba pa. 


Sa Leyte, umabot sa 5,000 ang 
nagrali sa mga lunsod ng Tacloban, 
Ormoc at Maasin at anim pang 
lunsod sa isla. 


Sa Cebu City, 3,000 myembro 
ng KMU, BAYAN at GAB- 
RIELA ang nagrali sa may Metro 
Gaisano junction road. Nagwelga 
rin nang kalahating-araw ang 


mga drayber ng pampublikong 
sasakyan. 


Sa Iloilo City, may 3,000 ring 
kasapi ng KMU, BAYAN at ng 
National Priests Organization ng 
Iglesia Filipina Independiente 
ang nagtipon sa Barangay Lapuz 
Norte sa La Paz, kung saan 
itinatag noong 1929 ang militanteng 
Federacion Obreras de Filipinas 
(FOF). Pinarangalan sa rali si Jose 
Ma. Nava, ang tagapagtatag ng 
FOF. 


Sa Davao City, libu-libong 
militanteng manggagawa ang 
hinarang nang tangkain nilang 
magmartsa patungo sa Matina 
campus ng University of Min- 
danao, kung saan nagtatalum- 
pati si Macapagal-Arroyo sa 
harap ng mga lider at myem- 
bro ng mga dilawang unyon. 
Inilunsad nila ang kanilang 
pamamahayag sa kalapit na 
Ateneo de Davao. 


Sa Baguio City, daan- 
daang myembro ng KMU at 
Cordillera People's Alliance 
ang naglunsad ng martsa-rali sa 
Session Road. 


Sa Timog Katagalugan, nagrali 
ang daan-daang manggagawa sa 
Lucena City at sa may Cavite 
Export Processing Zone. 


Sa Gitnang Luzon, nagmartsa 
ang mga manggagawa patungong 


Clark Air Base sa Pampanga. 

Mga pagkilos sa Pandaigdigang 
Araw ng Paggawa 


kanilang makauring pagkakaisa at lakas nitong 

Mayo 1. Sa iba't ibang dako ng daigdig, bumuhos 
ang mga manggagawa sa lansangan, kasama ang iba pang 
inaaping uri at sektor sa kani-kanilang mga bansa, dala- 
dala ang mga makauri, demokratiko at patriyotikong 
kahilingan ng mamamayan at paglaban sa imper- 


M uling ipinakita ng proletaryado sa buong mundo ang 


yalismo at lokal na reaksyon. 


Sa Cuba: Mahigit isang mil- 
yong mamamayan ang bumuhos sa 
sentro ng Cuba upang makiisa sa 
panawagan ng gubyernong Castro 
laban sa panggigipit at pang-aapi 
ng imperyalismong US sa kanilang 
bansa. 

Russia: Daan-daang libong 
Ruso ang sumali sa mga martsa 
at rali sa iba't ibang bahagi ng 
bansa, dala-dala ang mga pulang 
bandila at iba pang simbolo ng 
maningning na kasaysayan ng 
sosyalismo sa bansa. Sa Moscow, 
hindi bababa sa 140,000 ang 
sumali sa demonstrasyon laban 
sa kapitalistang sistema sa 
bansa. 

Turkey: Ilampung libo ang 
bumuhos sa lansangan ng Istanbul 
upang kundenahin ang mga pang- 
ekonomyang patakarang dikta 
ng IMF na ipinatutupad ng gub- 
yerno roon. Kinundena rin nila 
ang terorismo ng Israel laban 
sa mamamayang Palestino. Sa 
silangang bahagi ng Turkey, mara- 
has na binuwag ng mga pulis ang 
rali. 

Italy: Hindi bababa sa 75,000 
myembro ng mga unyon ang 
sumali sa rali sa Bologna. Habang 

may dala-dalang 
pulang mga 
bulaklak, nana- 
wagan sila “para 
sa kapayapaan, 
trabaho, pagtatang- 
gol ng mga karapatan 

at laban sa tero- 
rismo”. 

Spain: Umabot sa 
60,000 manggagawa 
ang sumali sa rali sa 
Madrid na pinamunuan 
ng iba’t ibang grupo sa 
paggawa. Paghahanda ito para sa 
pangkalahatang welga sakaling 
bawiin ng gubyerno ang mga 
panlipunang seguro para sa mga 
walang trabaho. 

Indonesia: Libu-libong mang- 
gagawa ang bumuhos sa lansa- 
ngan upang ipanawagang kilanlin 
ng gubyerno ang Araw ng 
Paggawa, igiit ang mas mataas 
na minimum na sahod at ipatigil 
ang idinikta ng IMF na pag-aalis 
ng mga subsidyo sa langis at 
kuryente. 

Croatia: Limang libong 
manggagawa ang nagmartsa 
sa Zagreb upang tutulan ang 
plano ng gubyerno na bawa- 


san ang mga karapatan sa 
paggawa. 

Greece: Sa Athens, bilang 
protesta sa pananalakay ng Israel 
sa Palestine, sinunog ng 3,000 
manggagawa ang mga effigy nina 
Israel Prime Min. Ariel Sharon 
at US Pres. George Bush. 

Hong Kong: Mahigit 500 
piloto ang nagmartsa sa lansangan, 
kasabay ng mga manggagawang 
Pilipino roon, upang igiit ang 
pagkakaroon ng minimum na 
sahod at iprotesta ang papaliit na 
halaga ng kanilang sahod sa harap 
ng papalaking tubong kinakamal 
ng mga kumpanya sa airlines 
doon. 

Rebolusyonaryong armadong 
pakikibaka sa Nepal 


Nepal. Sa pamumuno ng Partido Komunista ng Nepal (Maoista), 


M abilis na kumakalat ang apoy ng armadong rebolusyon sa 


puspusang sumusulong ang rebolusyonaryong kilusan doon laban 
sa paghahari ng mga mapagsamantalang uri. 


Sa nakaraang mga buwan, 
nagdulot ng mabibigat na bigwas 
ang People's Liberation Army 
(PLA) laban sa naghaharing reak- 
syunaryong sistema sa Nepal. 
Noong Pebrero hanggang Marso, 
magkakasunod na nireyd ng mga 
rebolusyonaryong mandirigma 
ang mga detatsment ng pulis sa 
kanlurang bahagi ng Nepal 
kung saan mahigit 
200 pulis ang 
nilipol. 

Noong Abril, inilunsad ang 
limang araw na pambansang welga 
na yumanig sa buong naghaharing 
sistema. Umalingawngaw sa 
buong bansa ang mga sigaw para 
sa pagtatayo ng isang malayang 
republika. Kasabay nito, inilunsad 


a ng PLA ang mga koordinadong 


| opensiba sa mga detatsment 
| ng pulis sa Achham at Rolpa 
\ (tingnan ang mapa) na 
| pumuksa sa mahigit 300 
| pulis. 


@Kavre 
e Sindhuli 


Ang Kingdom of Nepal ay isang atrasadong bansa sa South Asia. Nasa timog nito 
ang India at sa hilaga ang Tibet at China. Kinakanlong ito ng matataas na bundok ng 
Himalayas kung saan matatagpuan ang Mt. Everest, ang pinakamataas na bundok 
sa mundo. Kasalukuyang nakapailalim ang Nepal sa paghahari ng monarkiya kahit 
pa may itinayong parlamento noong 1990 matapos ang malawakang demokratikong 


pagkilos noong dekada 1980. 

Paglulunsad at paglawak 
ng digmang bayan 

Pebrero 13, 1996 nang ilunsad 
sa kauna-unahang pagkakataon 
ang matagalang digmang bayan 
upang isulong ang bagong demo- 
kratikong rebolusyon laban sa 
mga imperyalista at lokal na reak- 
syunaryong uri sa Nepal. 

Bago ito, inilatag na ng mga 
rebolusyonaryo ang mga batayang 
rekisito sa pagtatayo ng isang huk- 
bong bayan, kabilang ang pagla- 
latag ng estratehiya at taktika 
ng armadong pakikibaka, pag- 
lulunsad ng mga pulitiko-militar na 
pag-aaral at kaukulang pagbabago 
sa organisasyon. Kasabay ng pani- 
mulang mga taktikal na opensiba, 
ibinwelo ng mga rebolusyonaryo ang 
pagtatayo ng mga sonang gerilya na 
nagkonsolida sa malawak at malalim 
na baseng masa ng Partido sa bansa. 

Mula 1996, tuluy-tuloy na luma- 
kas ang armadong rebolusyon sa 
Nepal. Hakbang-hakbang na pina- 
unlad ang rebolusyonaryong baseng 
masa sa kanayunan sa pamamagitan 
ng pagmumulat, pag-oorganisa at 
pagpapakilos sa malawak na mahi- 
hirap na magsasaka sa kanayunan 
ng Nepal, pagsasagawa ng mga 
pag-aaral at paglulunsad ng mga 
kampanya upang mapaunlad ang 
kabuhayan ng masa. 

Kaalinsabay, isinagawa ang 
mga reyd laban sa mga ahensya ng 
gubyerno na labis na nagpapahirap 
sa masang magsasaka at mga pag- 
paparusa ng pinakamasasamang 
elemento sa mga komunidad. Nag- 
organisa rin at nagpakilos ang mga 
rebolusyonaryo sa hanay ng mga 
manggagawa sa kalunsuran. 

Nagpakahusay sa pakikidig- 
mang gerilya ang PLA gamit ang 
sariling gawang mga bomba at 
armas, mga tradisyunal na sandata 

tulad ng khukhuris (isang 
klase ng itak) at mga kaga- 
mitan sa trabaho. Mapangahas 
na nireyd ang mga piling detats- 
ment ng pulis upang makaipon at 
magpakahusay sa paggamit ng mga 
makabagong armas. 

Sa ngayon, nasa katayuan ang 
PLA na maglunsad ng mga mata- 
gumpay na operasyon sa antas 
ng mga pansamantalang batalyon 
(na binubuo ng ilandaang Pulang 
mandirigma). Nasa kamay nito 
ngayon ang daan-daang malalakas 
na armas at iba pang modernong 
kagamitang militar. Nabuo na ang 
mga pansamantala at permanenteng 
kumpanya sa ilalim ng iba't ibang 
kumand sa mga rehiyon. Mayroong 
dose-dosenang regular na platun 
at daan-daang regular na mga 
iskwad. Dagdag dito, libu-libong 
mamamayan na ang nabigyan ng 
armas at pagsasanay bilang kasapi 
ng milisyang bayan. 

Sa maraming lugar sa kana- 
yunan, umiiral ang pampulitikang 
kapangyarihan ng mamamayan sa 
mga sona at larangang gerilya. Sa 
iba't ibang antas, nakikilusan nila 
ang 22 sa 40 distrito ng bansa. 
Noong Mayo 2001, itinatag na 
ang mga gubyernong bayan sa 
kanlurang bahagi ng Nepal. Kusang 
umatras ang mga pwersang pulis 
sa mga eryang ito dulot ng lakas 
at lawak ng suporta sa armadong 
rebolusyon. Dito, nakapaglunsad na 
ng mga eleksyon upang itayo ang 
mga lokal na nagkakaisang komite 
ng mamamayan hanggang sa antas 
ng komunidad at distrito. 


Kontra-rebolusyonaryong 
tugon at suporta ng US 
sa gubyerno ng Nepal 
Nag-alok ng negosasyon ang 
reaksyunaryong gubyerno noong 

Hulyo 2001. Nakipagtigil-putukan 
ang PLA upang bigyang-daan ang 
negosasyon para sa pagtatayo ng 
isang republika. 

Bumagsak ang negosasyon 
nang walang naabot matapos 
ca ang limang buwan dahil sa 
W mga pailalim na maniobra 
| ng monarkiya ng Nepal at 
~ kainutilan ng parlamento ng 
Nepal sa harap nito. 

Noong Nobyembre 2001, ipina- 
taw ng gubyernong Nepali ang 
batas militar at pinakilos ang 
Royal Nepal Army (RNA), ang 
sandatahang pwersang nakapaila- 
lim sa awtoridad ng monarkiya. 
Mula noon, inilunsad ng RNA ang 
madudugong atake sa mamamayan 
at rebolusyonaryong kilusan. 

Sa nakaraang limang buwan, 
daan-daang sibilyan sa kanluran at 
silangang Nepal ang minasaker ng 
RNA bilang ganti sa natamo nitong 
pagkatalo sa mga engkwentro sa 
PLA. Upang pagtakpan ang kani- 
lang mga krimen, iniuulat ito sa 
midya bilang mga “engkwentro” 
o “reyd” sa mga diumano'y 
kampo ng mga rebolusyonaryo. Sa 
katunayan, ang mga operasyong 
militar ng RNA ay sistematikong 
pagpapatupad ng henosidyo sa 
mga balwarte ng rebolusyon. 
Gayundin, walang pakundangang 
minamasaker ang mga nadadakip 
na aktibista at bihag-digma. Sa 
pinakahuling “engkwentro” sa 
Rolpa-Piuthan at Doti (kanlurang 
Nepal), pinalalabas ng RNA na mga 
rebolusyonaryo ang mga sibilyang 
napatay doon upang magpakitang- 
gilas sa mga imperyalistang amo 
nito sa US at United Kingdom at 
ilatag ang mga kundisyon upang 
mapalawig ang batas militar. 

Sinusuportahan ng US ang 
kontra-rebolusyonaryong digma 


at diktadurang militar ng monar- 
kiya sa Nepal. Isinali nito ang 
PLA at PKN(M ) sa listahan ng 
tinatagurian nitong “terorista”. 
Noong Enero, bumisita sa bansa 
si US Sec. of State Colin Powell 
upang simulan ang paghahanda 
para sa malawakang interbensyon 
laban sa armadong rebolusyon 
at para itayo ang permanenteng 
base militar ng US sa bansa. Nang 
bumisita sa US nitong Mayo si Sher 
Bahadur Deuba, prime minister 
ng Nepal, binuo na ang plano ng 
armadong panghihimasok ng US 
sa bansa. Naglaan na rin ang US 
ng $20 milyon ayudang militar, 
mga armas, bala at helikopter para 
gamitin ng RNA sa pagtugis sa mga 
rebolusyonaryo sa kabundukan. 
Iniutos din ng US ang pag- 
abandona sa taktika ng pakikipag- 
negosasyon sa mga rebolusyonaryo 
sa harap ng panawagan para rito ng 
malawak na hanay ng mamamayan at 
maging ng ilang mga reaksyunaryo. 
Bilang tugon, itinatag ng 
PKN(M |) ang United Revolutionary 
Peoples Council sa pambansang 
antas upang kumatawan sa iba- 
ibang nasyunalidad, castes (o 
mga saray ng lipunan), mga 
kababaihan, organisasyon, komite 
sa nagkakaisang prente at mga 
patriyotiko at demokratikong 
pwersa sa mga pinalayang purok 
at itinaas sa panibagong antas ang 
armadong rebolusyon sa bansa. 


As LAWAK AT LAKAS NA NAABOT 
na ng armadong rebolusyon sa 
Nepal sa loob ng anim na taon 
ang naghanda sa mamamayan at 
mga rebolusyonaryo na harapin 
ang papasinsin at papaigting na 
mga atake ng reaksyon at naka- 
ambang armadong interbensyon ng 
imperyalistang US sa bansa. 

Balita 


Mga tropa ng 14" IB, inambus sa Eastern Samar 


Inambus ng mga Pulang mandirigma ang isang grupo ng 
mga sundalo ng 14? IB noong Abril 27. Ang taktikal na opensiba 
ay inilunsad sa Barangay Can-iray, Can-avid, Eastern Samar. 
Isang sarhento ang namatay sa ambus. 


Kumpanya ng bus pinarusahan sa Capiz 


Pinarusahan ng Coronacion Chiva-Waling- 
Waling Command ng Panay ang Ceres Bus 
Lines dahil sa di nito pagtalima sa patakaran ng 
rebolusyonaryong kilusan hinggil sa pagbubuwis. 
Isinagawa ang pagpaparusa sa Barangay Banate, Pontevedra, 
Capiz noong Abril 19 sa pamamagitan ng pagsunog sa isang 
pampasaherong bus ng Ceres na nagkakahalagang P2.4 milyon. 


Pagkamatay ng 15 sibilyan sa Oriental Mindoro, kinundena 


Mariing kinundena ng Karapatan sa Timog Katagalugan 
ang pagkamatay ng di bababa sa 15 sibilyan at pagkasugat 
ng marami pang iba nang kanyunin ng militar ang Barangay 
Carumaguit, Naujan, Oriental Mindoro nitong Mayo 16. Ayon 
sa Karapatan, kinanyon ng howitzer ng mga elemento ng 2nd 
Scout Ranger Company ang barangay mula madaling araw 
hanggang pagkatanghali habang tinutugis ang isang yunit ng 
Bagong Hukbong Bayan. Anito, umabot na rin sa mga kalapit na 
barangay ng Komunal at Balinggayan sa Calapan City kag 
ang nagpapatuloy na operasyong militar. 

Dadalawang bangkay pa lamang ng mga biktima 
ang nababawi dahil pinagbabawalan ng militar na 
pumasok sa lugar ang mga kagawad ng midya at 
myembro ng mga grupong nagtatanggol sa karapatang- 
tao. Iniulat din ng Karapatan ang pagkasawi ng tatlong 
Pulang mandirigma sa mabangis na operasyon. 


Masinloc Power Plant, binarikadahan 


Mga 2,000 mamamayan ng Barangay 
Bani, Masinloc, Zambales ang sumugod 
at nagbarikada sa Masinloc Coal-fired 
Thermal Power Plant bago maghatinggabi 
nitong Mayo 5 para igiit na bigyan sila ng 
kumpensasyon dahil sa sapilitang pag-okupa 
ng planta sa kanilang lupain. Binarikadahan 
ng mga residente ang mga mayor na daan 
papunta sa planta habang 20 bangkero naman 
ang nagpatrol sa daan sa pagitan ng planta 
at dagat. Pansamantalang naparalisa ang 
operasyon ng planta dahil sa aksyong masa. 
Ang Masinloc Coal-fired Thermal Power 
Plant ang isa sa pinakamalalaking suplayer 
ng kuryente sa buong Luzon. 


Operasyon ng Malampaya, tinutulan 


Tinututulan ng Buklurang Lakas ng 
Mangingisda, isang grupo ng mga mama- 
malakaya sa Mindoro, ang operasyon ng 
Malampaya oilfields dahil sa pagwasak nito sa 
kanilang kabuhayan. Anila, halos kalahati ang 
nabawas sa dami ng nahuhuli nilang isda mula 
nang magsimula ang operasyon ng naturang 


ma ey proyekto sa Palawan. 


yi Pa 

J wh Anti-minoryang kautusan, 

Aa binatikos ng mga Ibaloi 
Binatikos noong unang linggo 

ng Mayo ng mga Ibaloi sa Benguet 


Harasment ng CAFGU, kinundena sa Surigao del Sur 


Kinundena ng mga myembro ng Bad-as Integrated Stewardship 
Development Cooperative (Bisdeco), isang organisasyon ng mga 
magsasaka sa Lianga, Surigao del Sur, ang harasment sa kanila 
ng mga elemento ng CAFGU. Ayon sa Bisdeco, habang sila'y 
nagtatanim ng mga punongkahoy sa Barangay Manyayay ng 
naturang bayan noong Abril 20 ay pinuntahan sila ng mga elemento 
ng CAFGU sa ilalim ng 28" IB, tinutukan ng baril, binantaang 
sasaktan at pinaratangang mga tagasuporta ng BHB. Iginiit ng 
Bisdeco sa isang petisyong isinampa sa Sangguniang Bayan ng 
Lianga, na pagbawalan ang CAFGU na pumasok sa Manyayay. 

ang Administrative Order No. 3 (AO 
3 series of 2002) ng National Commission 
on Indigenous Peoples (NCIP). Ang AO 3 ay 
gagamitin sa pagbili ng mga lupaing ninuno ng 
mga Ibaloi upang mapaalis na sila at maipilit 
ang implementasyon ng $1.1 bilyong San 
Roque Multipurpose Dam Project sa Itogon, 
Benguet. Ayon sa bagong kautusan, ang NCIP 
na ang may pinal na karapatang magbigay ng 
pahintulot sa mga korporasyon na gamitin ang 
mga likas-yaman sa mga lupaing ninuno, kahit 
na tumututol ang mga apektadong komunidad 
ng minorya. 

Balita 


Pagsupil sa Bayan Muna, 
iimbestigahan sa kongreso 


Sinuportahan ng 114 na kongresista ang 
resolusyon upang imbestigahan ang panunupil 
ng estado sa partidong Bayan Muna (BM). 
Ang resolusyon para rito ay unang inihapag 
ni Satur Ocampo, kinatawan sa kongreso ng 
BM. 

Ayon kay Ocampo, mayroon nang 
64 dokumentadong kaso ng paglabag sa 
karapatang-tao ng mga myembro at tagasuporta 
ng BM mula Pebrero 2001 hanggang Abril 
2002. Karamihan sa mga kaso ay naganap sa 
Timog Katagalugan, Silangang Kabisayaan, 
Kanlurang Kabisayaan, Gitnang Luzon at 
Kabikulan. Mahigit 70% sa mga paglabag ay 
ginawa ng militar, pulisya at mga elemento 
ng CAFGU. 


Pagdawit sa BAYAN 
sa pambobomba, kinundena 


Kinundena ng Karapatan ang tangka ng 
militar na idawit sa pambobomba sa General 
Santos City noong Abril 21 ang tatlong ino- 
senteng sibilyan at ang Bagong Alyansang 
Makabayan (BAYAN). Ayon sa Karapatan, 
isang araw bago maganap ang pambobombang 
ikinamatay ng 15 katao at ikinasugat ng 
60 iba pa, sinugod ng mga nakamaskarang 
armadong kalalakihan ang Pasa Sambao Clinic 
na kinaroroonan nina Jejhon Macalinsal, 
Abubakar Amilhasan at Arsul Ginta at nagsisilbi 
ring hedkwarters ng BAYAN sa General Santos 
City. Tinutukan at pinwersa si Macalinsal 
na itawag sa upisina ng Bayantel ang banta 
ng pambobomba. Isang araw pagkaraan ng 
pambobomba, inianunsyo ng pulisya na ang 
pagbabanta ay nagmula sa himpilan ng BAYAN, 
at inaresto ang tatlo. Subalit nitong Mayo 
9, inianunsyo muli ng pulisya nang walang 
paliwanag, na nadakip na raw nila ang mga 
tunay na salarin. 

Mga kongresista 
nag-agawan sa pondo 


Garapalang ipinakita ng mga 
kongresista nitong Mayo ang kanilang 
kahayukan nang pag-awayan nila 
ang hatian sa pondo para sa impras- 
truktura. Iginiit ng mga kongresista na hatiin nang 
pantay-pantay ang P34.8 bilyong pondo ng Department 
of Public Works and Highways sa halip na ipamahagi 
ito batay sa partikular na pangangailangan ng 
mga distrito. Nang aprubahan na ito, muli nilang 
iminungkahi na dagdagan pa ito ng P3 bilyon mula 
sa pondong pang-imprastruktura ng Department of 
Agriculture at Department of Agrarian Reform. Gayon 
na lamang ang paggigiit ng mga kongresista dahil 
umaabot sa mahigit 50% ang kikbak na nakukuha 
nila mula sa badyet pang-imprastruktura ng kanilang 
mga distrito. 


Kaso laban sa mga Marcos 
natalo dahil sa teknikalidad 


Dahil sa teknikalidad lamang, natalo nitong Mayo 
6 ang 15-taong kaso laban sa mga Marcos hinggil sa 
pagmamay-ari ng Philippine Long Distance Telephone 
Co. (PLDT). Hindi mapatunayan sa Sandiganbayan na ang 
mga Marcos nga ang tunay na nagmamay-ari ng mayorya 
ng mga sapi sa PLDT dahil mga photocopy lamang at hindi 
mga orihinal na dokumento ang inihaing ebidensya ng 
Philippine Commission on Good Government (PCGG). 
Mariing binatikos ng Karapatan ang PCGG dahil sa 
kapabayaan nito. 


Eksport ng mga damit, bagsak 


Bumagsak ang eksport ng mga damit mula Enero 
hanggang Abril dahil nabawasan nang halos 25% 
ang inaangkat na damit ng US mula sa Pilipinas. 
Ito'y dahil ang mas binibili na ngayon ng mga 
Amerikano ay mga mumurahing damit at tela. Bunga 
nito, maraming magsasarang pabrika at aabot sa 
400,000 manggagawa ang mawawalan ng trabaho 
pagsapit ng 2004. 

Balita 
Libya, Syria at Cuba idinagdag 


T Mamamayang Pranses, 


ng US sa mga target na estado 


kumilos laban kay Le Pen 


1 


Idinagdag ng US sa listahan ng pangunahing 
tinatarget na mga estado ang Libya, Syria at Cuba 
nitong unang linggo ng Mayo. Nauna rito, pinaratangan 
nang “sentro ng kasamaan” at mga pangunahing target ng 
mga atake at panunupil ng US ang Iraq, Iran at North Korea 
dahil sa kanilang anti-US na paninindigan. 


Pandaigdigang hukuman, ibinasura ng US 


Pormal na tumanggi ang administrasyong Bush nitong 
Mayo 6 na suportahan ang International Criminal Court, 
isang permanenteng pandaigdigang hukuman na lilitis sa 
mga taong gumawa ng mga krimen sa digma, henosidyo 
at iba pang krimen laban sa sangkatauhan. Lantarang 
sinabi ng US na hindi ito makikipagtulungan sa korte dahil 
nangangamba ito na magagamit ang korte para litisin ang 
mga nagkasalang upisyal at tauhang militar ng US. 

Marami nang nauna ritong pandaigdigang tratadong 
ibinasura ng US dahil apektado ang mga pang-ekonomya 
at pangmilitar na interes nito. Kabilang sa mga kasun- 
duang tinalikuran ng US kamakailan lamang ang ballistic 
missile non-proliferation treaty at ang Kyoto Accord 
(tratado para sa pagbabawas ng inilalabas na mga kemikal 
na nagiging dahilan ng pag-init ng temperatura ng daigdig 
o global warming). 


Pabatid 


Simula sa isyung ito, regular na ring ilalabas ang edisyong 
Waray ng Ang Bayan. Inilalabas na ang AB sa limang mayor 
na lenggwahe sa Pilipinas—Pilipino, Bisaya, Hiligaynon, Iloko 
at Waray, bukod pa sa Ingles. 

Magpadala ng blangkong email sa address ng edisyong 
nais ninyong tanggapin: 


angbayan updates pilipino-subscribe@yahoogroups.com 
angbayan updates bisaya-subscribe@yahoogroups.com 
angbayan updates english-subscribe@yahoogroups.com 
angbayan updates hiligaynon-subscribe@yahoogroups.com 
angbayan updates iloko-subscribe@yahoogroups.com 
angbayan updates waray-subscribe@yahoogroups.com 


Ang Lupong Patnugot ng Ang Bayan ay nag-aanyaya 
sa mga mambabasa na mag-ambag sa pagpapahusay ng 
ating pahayagan sa pamamagitan ng pagbibigay ng mga 
komentaryo at mungkahi, mga balita o mga rebolusyonaryong 
karanasan na maaaring ilathala. 

Nitong Mayo 1, mahigit isang mil- 
yon ang dumagsa sa lansangan sa iba't ibang bahagi 
ng France laban sa kandidatura ni Jean-Marie Le 
Pen, isang ultra-kanang lider, at laban sa lumalakas 
na pasistang tunguhin na kinakatawan niya. Sa 
Paris, mahigit 250,000 ang nagrali habang umabot 
sa 900,000 ang nagtipon sa iba pang syudad 
sa France. Kabilang dito ang mga grupo sa 
paggawa na nakiisa sa panawagan ng mamamayan 
laban kay Le Pen at laban sa kapitalismo at 
pasismo. Nangamba ang mamamayan sa France 
sa nakagugulat na pagkapanalo ni Le Pen sa 
unang yugto ng eleksyong presidensyal sa bansa. 
Nagsagawa rin ng katulad na mga demonstrasyon 
sa Switzerland at Belgium. Dahil sa lakas ng 
sentimyentong antipasista at antirasista, natalo 
ni Jacques Chirac si Le Pen sa ikalawa at huling 
yugto ng eleksyon. 


Israel, napilitang iatras 
ang tropa sa Gaza Strip 


Nitong Mayo 13, napilitan si Ariel Sharon, prime 
minister ng Israel, na iatras ang nakaambang atake 
sa Gaza Strip matapos magrali ang mahigit 60,000 
Israeli laban dito. Ang nakaambang pagsalakay 
ay reaksyon ng pasistang gabinete ng Israel sa 
pinakahuling suicide bombing sa Tel Aviv. 

Gayundin, matapos ulanin ng batikos at pagkun- 
dena, napilitan ang Israel na makipagkasundo sa 
Palestine at palayain ang mga kinubkob nitong 
mga armado at sibilyang Palestino sa loob ng 
Church of the Nativity sa Bethlehem. Nitong 
Mayo 9, sumang-ayon ang Israel sa kasunduan sa 
kundisyong ididistyero sa Europe ang 13 wanted 
ng Israel mula sa mga Palestinong nasa loob ng 
simbahan. Malayang nakalabas ang iba pa. 

Sa kabila ng malakas na pagkundena ng mundo 
sa pananalakay ng Israel, nitong Mayo ay ipinasa 
sa senado at kongreso ng US ang isang resolusyong 
sumasang-ayon sa mga “hakbang kontra-terorismo” 
ng Israel at naglalaan ng karagdagang ayudang 
militar dito. 

